Chieti

**Chieti** (ladinakeelsed nimed *Theate*, *Teate Marrucinorum*) on linn ja vald Itaalias Abruzzo maakonnas, samanimelise provintsi keskus. Asustus&shy;tihedus on keskmiselt  inimest ruutkilomeetri kohta.

Chietis asuvad 1965. aastal asutatud Chieti riikliku ülikooli (*Università degli Studi "Gabriele d'Annunzio"*) kaheksa teaduskonda (sealhulgas arstiteaduskond) ja rektoraat.

## Haldus

Chieti piirneb järgmiste omavalitsusüksustega: Bucchianico, Casalincontrada, Cepagatti (PE), Francavilla al Mare, Manoppello (PE), Pescara (PE), Ripa Teatina, Rosciano (PE), San Giovanni Teatino, Torrevecchia Teatina.

Chieti halduspiires asuvad järgmised asumid: Bascelli, Brecciarola, Buonconsiglio-Fontanella, Carabba, Cerratina, Chieti Scalo, Colle Marcone, Crocifisso, De Laurentis Vallelunga, Fonte Cruciani, Iachini, La Torre, San Martino, San Salvatore, Santa Barbara, Santa Filomena, Selvaiezzi, Vacrone Cascini, Vacrone Colle San Paolo, Vacrone Villa Cisterna, Vallepara, Villa Obletter, Villa Reale.

## Loodus
Pescara (põhjas) ja Alento (lõunas) jõgikondi eraldaval kõrgendikul asuva Chienti kõrgus merepinnast on 330 meetrit. Mõne kilomeetri kaugusel kirdes asub Aadria meri. Mõnekümne kilomeetri kaugusel läänes asuvad Majella ja Gran Sasso mäemassiivid.

## Ajalugu
Chieti on üks Itaalia vanimaid linnu.

Ühe pärimuse järgi asutas linna Achilleus aastal 1181 e.m.a. ja pani sellele oma ema järgi nimeks Teate.

Teise pärimuse kohaselt asutasid linna pelasgid, kes andsid linnale nime nereiid Thetise (kreeka keeles *Thètis*, *Θετις*) järgi.

Straboni järgi asutasid linna arkaadid ning linna esialgseks nimeks oli Tegeate (kreeka keeles *Θηγεατη*).

II maailmasõja ajal oli Chieti, kõrvuti Pariisi, Rooma, Firenze ja Belgradiga, avatud linn.

## Infrastruktuur

### Lennujaam
Chieti ajaloolisest keskusest 12 kilomeetri kaugusel põhjas asub Pescara lennujaam.

### Raudtee
Chieti raudteejaam (Chieti Salos) pühitseti sisse 1. märtsil 1873, kohe pärast Pescara-Popoli raudteeliini avamist. Apenniine ületava  Pescara-Sulmona-Avezzano-Rooma raudteeliini kaudu on Chietil ühendus Roomaga.

Läheduses, Aadria mere rannikul, asub ka Aadria raudtee&nbsp;– Milano-Bologna-Ancona-Pescara-Bari-Lecce raudteeliin.

### Trollibuss

Esimene trollibussi avati Chietis 1950. aastal ning see oli käigus 1992. aastani. Trollibussiliiklus taastati 2009. aastal.

Chietis on üks 9,6&nbsp;km pikkune trollibussiliin.

## Sport
### Jalgpall
Chietis asub Guido Angelini nimeline jalgpallistaadion, millel peetakse Itaalia II divisjoni mänge.

## Vaatamisväärsused
### Muuseumid
Chietis asub kuus muuseumi, sealhulgas kaks arheoloogiamuuseumi, kunstimuuseum ja biomeditsiini ajaloo muuseum.

### Maa-alune Chieti
Chieti praeguse keskuse all asuvad antiikaegse Theate varemed.

### Mälestusmärgid ja kirikud
* San Giustino katedraal (*Cattedrale di San Giustino*). 801. aasta tulekahjus hävinud endise kiriku varemetele ehitatud katedraal õnnistati sisse 1069. aastal. Kellatorni esimesed kaks korrust valmisid XIV sajandil. Ülemine korrus ja telkkatus valmisid 1498. aastal.
* San Francesco kirik (1239)
* Santa Chiara kirik (ehituse algus 1624, sissepühitsemine 11. juunil 1720)
* San Domenico kirik (XVII sajand)
* Santa Maria Calvona kirik (1700)
* Sant'Anna kirik
* Sacro Cuore
* San Giovanni Battista
* Sant'Agostino
* Sant'Agata
* Santissima Trinità
* San Camillo de Lellis
* Santa Maria de Civitellis
* Rooma teater
* Rooma templid
* Rooma termid
* "La Civitella" amfiteater
* Sant'Antonio Abate
* Santa Lucia
* Sant'Eufemia
* Madonna delle Piane
* Marrucino teater
* Santa Maria del Tricalle
* Palazzo De Mayo
* Santa Maria de Cryptis
* Santa Maria degli Angeli


Chieti 2008 -Cattedrale di San Giustino -- by-RaBoe-01.jpg|San Giustino katedraal
Chieti kirche 01.jpg|San Giustino katedraali kellatorn
San Giustino - Interno.JPG|San Giustino katedraali vahekäik ja peaaltar
Cripta San Giustino Ch.jpg|San Giustino katedraali krüpt
Chieti 2008 -Cattedrale di San Giustino -- by-RaBoe-02.jpg|
Chieti-San Domenico- 2002-by-RaBoe-02.jpg|San Domenico kiriku fassaad ja kellatorn
chieti_kirche_03.jpg|San Francesco kiriku kuppel
Chieti_strasse_01.jpg|Chieti tänav
Chieti 2009 13 (RaBoe).jpg|Chieti raudteejaam Chieti Scalos
Veduta della curva volpi.jpg|Guido Angelini staadion


## Viited

## Välislingid

* Koduleht (itaalia keeles)
* Fotogalerii, Chieti provints (itaaliakeelne tekst)